Alle hulpmiddels en werkkaarte vir Afrikaanse lees program GRAAD 2 Les 11 (Meervoude, begripstoets) • Teacha!
Home Alle hulpmiddels en werkkaarte vir Afrikaanse lees program GRAAD 2 Les 11 (Meervoude, begripstoets)
Alle hulpmiddels asook werkkaarte en leeskaarte om die GRATIS YOUTUBE video meer interaktief te maak. Waarde vir geld vir 'n volledige uitgewerkte les met hope hulpmiddels en werkkaarte.
Kyk gerus na die voorbeelde wat aangeheg is in die beskrywing.
Hierdie hulpmiddels volgens die GRATIS YOUTUBE video leer vir die kinders hoe om woorde met 'n kort klank in die middel in meervoude te plaas, asook hoe om met maats om te gaan en die storie word ook gebruik om die kinders te leer hoe om 'n begripstoets te beantwoord.
Die kort klank woorde sowel as hulle meervoude verskyn deurgaans deur die storie video. Kinders word geleer om aandagtig te luister en aandagtig te lees sodat hulle vrae korrek kan beantwoord wat handel oor 'n storie.
Hierdie pakket bevat verskeie hulpmiddels vir juffrou asook 'n verskeidenheid werkkaarte wat die kinders kan gebruik tydens die les of selfs vir huiswerk.
Hierdie hulpmiddels asook werkkaarte (sluit leeskaarte in) is vir een week se leesles aanbieding. Die les kan in een langer periode aangebied word of opgedeel word in 'n paar korter lessies vir die week. Soos wat dit vir juffrou in haar klaskamer die beste werk.
Al die hulpmiddels asook werkkaarte is maklik om af te laai. Dit is in A4 formaat.
Die hulpmiddels asook werkkaarte (sluit leeskaarte in) kan in 'n japtrap gedruk word. Dit is maklik om te lamineer indien juffrou dit so verkies om weer te gebruik.
Die hulpmiddels sowel as werkkaarte wat geknip moet word is so ontwerp dat juffrou dit maklik kan knip en in kleiner sakkies plaas vir maklike gebruik. Tyd word dus gespaar.
Instruksies is op elke werkkaart geplaas met voorstelle vir gebruik vir juffrou.
Al die hulpmiddels en werkkaarte is so ontwerp dat dit die GRATIS YOUTUBE videos ondersteun en sodoende daardie videos meer interaktief maak vir die kinders.
Juffrou is meer as welkom om die video te stop en die hulpmiddels sowel as werkkaarte te gebruik om die les interaktief en prakties aan te bied vir inskerping van alle leerinhoud in die video.
Elke les bevat talle hulpmiddels wat spesifiek vir juffrou bedoel is om die lesaanbieding makliker te maak. Daar is o.a. klaskamer plakkate, flitskaarte, woordkaarte, sinskaarte, leesspeletjies ens. ingesluit in die lesse.
Vir die kinders is daar 'n hele paar werkkaarte (leeskaarte) ingesluit wat in die klas gedoen kan word of juffrou kan ook die leeskaarte as huiswerk vir die kinders gee sodat hulle dit hardop tuis kan inoefen vir ekstra lees oefening.
'n Oulike idee is om elke week se pakket (wat gedruk en gelamineer is) in 'n ziplock sakkie te bêre, duidelik gemerk met al die inhoud. Sodoende kan juffrou dit maklik in die hande kry vir haar volgende aanbieding.
In elke week se pakket is daar ook 'n volledige vorm vir die aanbieding van hierdie week se les. Die vorm sluit die Afrikaanse sowel as Engelse aanbieding stap vir stap in met aanduidings van watter deel met die video aangebied kan word en watter deel met hulpmiddels of werkkaarte aangebied kan word.
Skakel na hierdie les se GRATIS YOUTUBE video:
Alle hulpmiddels en werkkaarte vir Afrikaanse lees program GRAAD 2 Les 11 (Meervoude, begripstoets) quantity